|  |  |
| --- | --- |
|  | **Почетак стандардизације књижевног језика и правописа код Срба у првој половини XIX века**   * Први књижевни језик свих Словена је **старословенски**. Настао је у IX веку и створили су га **Ћирило и Методије**. Прво словенско писмо је **глагољица**. Састојало се од око четрдесет слова. После смрти Ћирила и Методија њихови ученици стварају једноставнију азбуку и називају је **ћирилицом** у част њиховог учитеља. Користили су је Срби и Бугари. **Српскословенски**, други књижевни језик Срба, настаје у XII веку мешањем старословенског и народног језика приликом преписивања богослужбених књига. Овај књижевни језик био је у употреби све до првих деценија XVIII века. На њему су стварали писци средњовековне књижевности (Теодосије, Доментијан, Свети Сава, Стефан Првовенчани, деспот Стефан Лазаревић и др.). Након Велике сеобе Срба, православни Срби у Аустроугарском царству траже помоћ од Русије у виду књига и учитеља да би очували свој интегритет. Тако су се српски ђаци и свештеници образовали на руском и **рускословенском** језику и убрзо су рускословенски почели користити као књижевни и богослужбени језик све до краја XVIII века. Мешањем народног и рускословенског настаје **славеносербски језик** који је био званичан књижевни језик Срба од краја XVIII до половине XIX века. |
|  | * Почетак стандардизације српског књижевног језика везан је за рад Вука Стефановића Караџића у првој половини XIX века и за рад његових претходника, нарочито Саве Мркаља и Доситеја Обрадовића. * Почетком XIX века Доситеј Обрадовић, један од најпросвећенијих и најученијих Срба свога доба, постао је први српски министар просвете. Отворио је у Београду 1808. године Велику школу, будући универзитет, у жељи да просвећеност и образовање што више приближи народу. Доситеј је писањем на народном језику и изостављањем слова „дебело јер“ започео ново раздобље у српској књижевности. * Сава Мркаљ је 1810. године реформисао ћирилицу у свом кратком спису под насловом *Сало дебелога јера либо азбукопротрес*. Он се залагао за то да сваком гласу одговара једно слово. Сачинио је азбуку од двадесет девет слова. Међутим, са понуђеним решењима српска црква се није сагласила и Мркаљева реформа није спроведена у дел * **Вук је реформом језика и правописа у књижевност увео народни језик новоштокавских дијалеката (ијекавског и екавског изговора) и језик српске народне књижевности** уместо славеносрпског језика (језика образованог грађанског сталежа Срба у Војводини). Његов реформаторски рад започет је објављивањем две књиге: *Мала простонародна славено-сербска пјеснарица* ‒ прва штампана збирка српских народних песама, и *Писменица сербскога језика* ‒ прва штампана граматика српског језика (била је штампана Мркаљевом азбуком). Ову граматику Вук је саставио по узору на тзв. *Словенску граматику* Аврама Мразовића из 1794. * Појава Вуковог *Српског рјечника* (заједно са *Српском граматиком*) 1818. године сматра се темељем новог српског језика и писмености. Њима је Вук утврдио стандард (норму) нашег књижевног језика. То је прво дело штампано реформисаном ћирилицом, коју и данас употребљавамо, односно прво дело у којем је остварена Вукова правописна реформа. Мркаљеву реформу ћирилице Вук је спровео до краја тако што је увео слова ђ, ћ, љ, њ, џ, а слово ј преузео из латинице. Тако је створио азбуку у којој сваком гласу одговара по једно слово, па у српској азбуци данас има онолико слова колико има и гласова ‒ 30. Применом начела „пиши као што говориш“, које Вук спроводи, српски правопис је постао фонетск * У *Предговору Српском рјечнику* изнета су основна начела реформе. Вук указује на одсуство правила у писању, на произвољност у избору речи и облика јер не постоји граматика тог језика. Стога пише *Рјечник* и *Граматику*. Што се тиче речи које је прикупио, каже да су све у народу познате и да се изговарају као што су у *Рјечнику* и записане. Он такође наводи и разлог писања на источнохерцеговачком дијалекту: јер је то наречје његовог родног краја, јер се говори на најширем простору и јер је на том дијалекту стваран највећи део богате народне књижевности, као и обимна дубровачка ауторска књижевност. * **Која година се сматра годином победе Вукове реформе?** * За реформу српског књижевног језика веома је битно и објављивање *Српских народних пословица* 1836. године у којима је штампао глас **х** кога није било у *Српском рјечнику* из 1818, јер га Вук није имао у свом говору. * Све до 1839. године Вук користи јекавско јотовање, а 1839. одустаје од њега. Тиме је довршена језичка и правописна реформа, на коју се и данас наш књижевни језик ослања, а коначна њена потврда догодила се 1847. године. * **Од каквог је значаја Бечки књижевни договор и када се он догодио?** * Упоредо са Вуком, Људевит Гај у Хрватској за основу хрватског књижевног језика узима штокавско наречје ијекавског изговора које искључиво користе Срби. Зближени истим идејама, српски и хрватски филолози (В. Караџић, Ђ. Даничић, И. Мажуранић, Ф. Миклошич, И. Кукуљевић и др.) потписују Књижевни договор у Бечу 1850. године. Овим договором створена је основа за заједнички књижевни језик Срба и Хрвата. |
|  |  |

**ПРЕПИСАТИ У СВЕСКЕ**

|  |
| --- |
| **Почетак стандардизације књижевног језика и правописа код Срба у првој половини XIX века**  старословенски (IX век) – први књижевни језик;  српскословенски (XII ‒ поч. XVIII века)  рускословенски (поч. XVIII ‒ крај XVIII века)  славеносербски(крај XVIII ‒ половина XIX века)  народни језик  Доситеј Обрадовић ‒ пише на народном језику; изоставља „дебело јер“  Сава Мркаљ *Сало дебелога јера либо азбукопротрес;* 29 слова  Вук Караџић:   * *Мала простонародна славено-сербска пјеснарица* (1814) * *Писменица сербскога језика* (1814) ‒ штампана Мркаљевом азбуком * *Српски рјечник*  (1818) ‒ штампан реформисаном ћирилицом,   ‒ увео ђ, ћ, љ, њ, џ, ј  ‒ фонетски правопис („пиши као што говориш“)  ‒ источнохерцеговачки дијалекат штокавског наречја   * *Српске народне пословице* (1836) ‒ штампао глас **х** * 1839. одустаје од јекавског јотовања * 1847. коначна потврда реформе   Бечки књижевни договор (1850) ‒ заједнички књижевни језик Срба и Хрвата |